O‘zbekistonlik ikkinchi bokschi ham Jahon chempionati finaliga chiqdi

Rossiyaning Yekaterinburg shahrida boks bo‘yicha Jahon chempionatining yarim final janglari o‘tkazilmoqda.

O‘zbekiston sharafini -57 kg vazn toifasida himoya qilayotgan Mirazizbek Mirzahalilov yarim final jangida mo‘g‘ulistonlik Erdenebat Tsendbaatarga qarshi ringga ko‘tarildi. Hakamlar uch raund yakuniga ko‘ra, Mirazizbekning g‘alabasini qayd etdi.
Shu tariqa o‘zbekistonlik ikkinchi bokschi final yo‘llanmasiga ega chiqdi. Avvalroq -52 kg vazn toifasi Shahobiddin Zoirov ham finalga chiqqani haqida xabar berilgandi.
Jang videosini “Daryo”ning Telegram’dagi rasmiy sport kanali — @daryo_sport’da tomosha qilishingiz mumkin.